hu es es ca hu de hu hu hu hu hu hu hu hu hu hu hu hu ca hu hu hu it hu hu hu hu hu hu gu en km hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ru ru de ru de ru ru fa de ru he de ru ru de ru de de de ru de ru ru ru ru ru ru ru ru de ru ru ru ru ru ru ru ru ru ru ru ru ru ru de fa hy ru de ru de fa ru ru ru fa de ru fa ru fa de hu
Nagyszerű hangulat a Zsinórlabda Diákolimpián
A Magyar Sport Napját a FODISZ sporttal ünnepelte, hiszen május 6-án, Kecskeméten rendezte meg Zsinórlabda Országos Diákolimpia Döntőjét tanulásban és értelmükben akadályozott diákoknak.
A résztvevőket Lévai Jánosné, Kecskemét MJV Önkormányzatának tanácsnok asszonya, Zsámboki Anna, a Kecskeméti Tankerületi Központ igazgatója, Toponári Gábor, a FODISZ ügyvezető elnöke és Vajtó Richárd, a FODISZ diáksportért felelős sportigazgatója köszöntötte a Megnyitón.
Külön köszönet a Kecskeméti EGYMI Juhar utcai Tagintézmény diákjainak zenés-táncos bemutatójáért, mely nagyon jó hangulatot teremtett a mérkőzések előtt.
A II. Rákóczi Ferenc Általános Iskolában és a Bányai Júlia Gimnáziumban zajló diákolimpia döntőt nagyszerű meccsek, kiváló, sportszerű küzdelmek jellemezték.
A kategóriák első helyezett csapatai az érem és oklevél díjazás mellett, egy gyönyörű vándorkupát is hazavihettek, a második, harmadik helyezettek érem és oklevél díjazásban, a további helyezettek oklevél díjazásban részesültek. A csapatok egy-egy röplabdával is gazdagodtak.
Mindenki mosolyogva távozhatott a döntőről, mert ízletes SMILE palacsinta is ajándéka volt minden résztvevőnek.
I. helyezett: Baranya megyeválogatott csapata (Mohácsi Mexiner Ildikó EGYMI / Pécsi Éltes Mátyás EGYMI / Komlói EGYMI intézmények diákjai vegyesen)
II. helyezett: Kömlődi Komárom-Esztergom Megyei EGYMI
III. helyezett: Nyírbátori Éltes Mátyás EGYMI
IV. helyezett: Gyulai ESÉLY Pedagógiai Központ
V. helyezett: Kiskőrösi EGYMI
Legsportszerűbb csapat díj: Gyulai ESÉLY Pedagógiai Központ
I. helyezett: Pécs - Éltes Mátyás EGYMI
II. helyezett: Sárospatak - Pécsvárady Botond EGYMI
III. helyezett: Zalaegerszeg - Béke Ligeti Általános Iskola
IV. helyezett: Esztergom - Montágh Imre EGYMI
V. helyezett: Kiskunmajsa – Móra Ferenc EGYMI
VI. helyezett: Békéscsaba – ESÉLY Pedagógiai Központ
VII. helyezett: Szekszárd – Tolna Megyei EGYMI
VIII. helyezett: Cegléd – Losontzi István EGYMI
IX. helyezett: Homok – Révay György EGYMI
Legsportszerűbb csapat díj: Homok – Révay György EGYMI
Gratulálunk minden résztvevőnek, díjazottnak a tisztes helytállásért!
Köszönjük Kecskemét városának és Zsámboki Anna, tankerületi igazgatónak a támogató együttműködést!
Köszönjük a SMILE Palacsintának a terméktámogatást!
Köszönet minden pedagógusnak, kísérőnek, szervezési segítőnek, önkéntesnek a munkájáért!
FODISZ – Több, mint sport!
A HIRÖS.HU híradása a rendezvényről: https://hiros.hu/sport/zsinorlabda-donto-a-ii-rakoczi-ferenc-altalanos-iskolaban-videoval
Az eseményről a Kecskeméti TV is beszámolt: